VEGA og Live Nation præsenterer

**Seinabo Sey skruer op for soul-charmen i VEGA**

*Der er syng-med øjeblikke og gåsehudsgaranti med svenske Seinabo Sey søndag d. 21. februar i Lille VEGA. Soulpop-sangerinden centrerer koncerten om hendes netop udsendte debutalbum.*

Det kan være en udfordring at gøre sig bemærket selvom man er en ny, original soulpop-sangerinde. Specielt hvis man bor i Sverige, 24-årige Seinabo Sey har med sin imponerende, stærke stemme og charmerende ydmyghed imidlertid skabt sin helt egen plads både i hjemlandet og internationalt.

Hun har i løbet af det sidste års tid turneret med sin to ep’er ( *For Maudo* og *For Madeleine*) og opbygget forventning til et debutalbummet, *Pretend*, via hendes roste koncerter i VEGA, på Roskilde Festival og Vanguard Festival.

Albummet *Pretend*, der netop er udkommet, indeholder de storhittende singler ”[Younger](https://www.youtube.com/watch?v=GI5E5ewwN1s)”, ”[Hard Time](https://www.youtube.com/watch?v=EgdOs5-3VWQ)” og ”[Pistols At The Dawn](https://www.youtube.com/watch?v=KovrJ8HXI1Q)”.

**Refleksioner over livet**

*Pretend* er et soulfyldt popalbum spækket med nyskabende melodier, der tegner et billede af meget virkelige og til tider direkte smertende momenter:

”*Det her album er på alle måder en refleksion af mit liv. Det beskriver alt, som jeg har været igennem*”, fortæller Seinabo. Sangene dokumenterer sangerindens liv indtil nu.

”*I takt med at jeg har lyttet albummet igennem, er det gået op for mig, at jeg forsøger at være rådgivende igennem mine tekster”, forklarer hun. ”Der er altid en eller anden morale i slutningen af mine sange – og det er lige så meget ofte et råd til mig selv*”.

**Frimærke-portræt**

Seinabo Seys musik har tidligere i år sikret hende fire nomineringer til den svenske Grammis, en optræden til Nobels Fredspris-showet og den mindste ting,(men muligvis den af største betydning); sangerindens portræt er at finde på en ny kollektion af frimærker i Sverige. De andre frimærke-udvalgte er ”små” navne som house dj’en Avicii, electropop-sangerinden Robyn, hitproduceren Max Martin og folkpop-duoen First Aid Kit.

**Fakta om koncerten:**

Seinabo Sey (SE)
Søndag d. 21. februar 2016 kl. 20
Lille VEGA, Enghavevej 40, 1674 Kbh. V

165 kr. + gebyr

Billetter kan købes fredag d. 30. oktober via VEGAs hjemmeside og Billetnet.